Σύμφωνα με το νεότερο κανονισμό από το Υπουργείο Περιβάλλοντος και Ενέργειας, δεν απαιτείται άδεια σε κάθε περίπτωση κατασκευής πέργκολας. Αν θέλεις να τοποθετήσεις μια πέργκολα κάτω των 50 τετραγωνικών μέτρων (τ.μ.) σε ακάλυπτο χώρο, προκήπιο ή βεράντα ισογείου, δε χρειάζεσαι άδεια από την πολεοδομία. Ωστόσο, πρέπει να βεβαιωθείς ότι η κατασκευή επιτρέπεται και από τις ειδικές διατάξεις για την περιοχή σου.
Αντιθέτως, θα χρειαστείς άδεια μικρής κλίμακας, αν κατασκευάζεις πέργκολα άνω των 50 τ.μ. Αν η κατασκευή πέργκολας γίνεται σε δώμα, υπαίθριο χώρο ή ανοιχτό εξώστη, επίσης θα χρειαστείς άδεια από την πολεοδομία. Μίλησε με έναν εξειδικευμένο μηχανικό και μάθε με σιγουριά πώς πρέπει να κινηθείς στην περίπτωσή σου, έτσι ώστε να αποφύγεις δυσάρεστες εκπλήξεις.